**מבחן במחשבת ישראל**

עני על 5 מתוך 7 השאלות הבאות

**פרק רביעי:**

שאלה 1:

***מה התכלית / שולי רנד***

מה התכלית של זה הכאב   
אם לא לנענע לי את הלב   
ששקע בתרדמה   
וזה זמן רב שלא החסיר פעימה   
  
כמה חביב זה הכאב   
עת הוא מזכיר לי מי המסבב   
מי מוציא מוליך ומביא

מי את כול זאת עליי   
באהבה הביא 

 טוב ויפה זה הכיפוף

שמשבר לי עוד קצת את הגוף

הגוף שאף פעם לא מתרצה

הן כבר זחלתי לכבודו

עד הקצה

1. עלייך לנתח את השיר הנ"ל לפי שניים מתוך ההוגים הבאים: המלבי"ם, ריה"ל בכוזרי, מסכת נידה.
2. תארי את "איש הגורל" ו"איש היעוד" לפי הרב סולוביצ'יק וכתבי מה לדעתך הרב סולוביצ'יק היה אומר על השיר של שולי רנד?

**שאלה 2:**

בשל ריבוי תאונות הדרכים ואסונות של טביעה בכנרת, התכנסו רבנים כדי לדון בשאלה: מה הקב"ה מנסה לרמוז לנו?   גם הרמב"ם הוזמן למפגש הרבנים.

1. כתבי מה ענה הרמב"ם לשאלה זו? תארי גם באופן כללי את דעתו על הרוע בעולם.
2. מהי הטעות הנפוצה שמתאר הרמב"ם ביחס לרוע בעולם? וממה נובעת טעות זו?
3. כתבי - מה דעתך על עמדה זו של הרמב"ם.

**שאלה 3:**

1. צייני 2 דמויות (מהחומר שלמדנו) שהקשו קושיות על הנהגת ה' בעולם. כתבי מה היתה הקושיה שלהם.
2. הסבירי מדוע ההתדיינות עם אלוהים דווקא מעידה על אמונה ולא להיפך (לפי הרב אליעזר ברקוביץ)
3. "היו 2 סוגים של איוב באושוויץ" (הרב ברקוביץ) – הסבירי דברים אלה וכתבי למסקנה, מהי דרך ההתמודדות שמציע הרב ברקוביץ עם השואה.

**שאלה 4:**

1. לפני הכניסה לקרב בעזה, ראה המפקד שחייליו מפחדים, וכינס את כולם לשיחה. מה הוא אמר להם בשיחה זו לפי פרוש האברבנאל?
2. באחד הקרבות נפצע אחד החיילים פצעים קשים. המפקד ציטט את המְשָלים מהמדרש תנחומא (הפשתן, הקנקן, הפרות) כדי לעודד את חייליו. תארי את דבריו.
3. אם **את** היית פוגשת את החיילים לשיחה – איזו גישה, מכל הגישות שלמדנו, היית בוחרת להציג בפני החיילים. תארי את דברייך!

**סוף פרק שני:**

**שאלה 5:**

1. הר' סולוביצ'יק- מה היתה טעותו של איוב ביחס לאמונה, וכיצד על המאמין לנהוג על פי הרב סולוביצ'יק?
2. ר' שמעון שקופ וריה"ל- הסבירי את האחריות שיש לפרט כלפי הכלל, לפי כל אחד הם?
3. כיצד **לדעתך** יש להביא לידי ביטוי את הקשר בין האמונה ובין האחריות לכלל כיום?

**שאלה 6: הרב קוק**

1. מה תכליתה של מדינה יהודית ובמה היא שונה ממדינות אחרות?
2. סגולה ובחירה- כיצד מסביר הרב קוק את הופעת הכפירה ופריקת העול אצל יהודים (השתמשי במושגים סגולה ובחירה), וכיצד על המאמין לנהוג כלפי יהודים אלה?
3. **לפי דעתך ועל פי הידוע לך**, האם מדינה שנבנית על ידי יהודים שאינם מאמינים תצליח לממש את יעודה?

**שאלה 7: הכוזרי**

1. "כוונתך רצויה... אך מעשך אינו רצוי"- מדוע דחה המלך הכוזרי את עמדות הפילוסוף, הנוצרי והמוסלמי (תבחרי שניים מהם)?
2. "בדה לך דת"- מהו "הענין הא-לוהי"? ואיך מסביר ריה"ל את ייחודיות העם היהודי?
3. במה שונה היווצרות היהדות מהיווצרות כל דת אחרת?

**בהצלחה!**